# Rimou ha Goulennou

* Discours pa zêr da bedi da eun Eured.
* SALUD dêc’h oll, compagnunez,
* Dre ar zalud e commançàn va devez.
* Me a zo deut da doull ho tor
* Gant calz a joa hac a enor :
* Antreet joaüs en ho ty
* Gant eur c’hoant vras d’ho saludi.
* Da Zoue e rentàn ar zalud humblamant,
* Ha goude me ray va c’homplimant.
* Piou eus an ty-màn a bedìn-me da guenta ?
* Pedi a ràn ar mestrou ha qement zo ennâ :
* Mar deus domestiqet en ho ty,
* En o fedàn ive qercoulz ha c’houi ;
* Rac re a labour am be-me
* O pedi an eil goude eguile
* Da zonet hep faut da eur Banqet
* A vezo evidomp preparet
* Gant Mari Lipiq ha Yan Baron
* Pere ho ped ganemp-ni a greiz calon :
* Fixet eo an devez da Zemeurs qenta ;
* Rac-se, mar plich ganêc’h, deut oll da asista.
* En Plouyan vo an Eured hac en ty Flampez ar Banqet :
* Mar plich ganêc’h en em gafet hac o vimp contant rentet.
* Me ya da gonta dêc’h eur veach :
* Dont a reot da… da guemer ar plac’h ;
* Ac’hane e vezo cunduet d’an Ilis,
* Betec an Auter, evel ma zêo reqis
* Evit ober eur memes contrad
* Evel a eure goechall he mam eus he zad.
* Eno neuze e vezint eureujet
* En presanç Doue hac an asistantet,
* Gant solanite vras an Ilis.
* Comzomp brêmàn on bêr divis :
* Me eo an hini a zo choaset
* Da bedi evit ar plac’h a Eured,
* D’e fedi ha d’e enori,
* D’e asista da eureuji.
* N’ouzòn qet sur a Gomplimant,
* Ha n’oun qet custum da barlant ;
* Mes yaouanq òn, hac o tesqìn :
* Mar plich ganêc’h va excusìn.
* Qer brao oc’h eus lemmet ho têod,
* Evel eur falc’h da drêc’hi yêod,
* C’houi oc’h eus eur sac’had langach,
* Ha n’en dêo qet allamagnach.
* Preparet oc’h eus ho tiscoursiou,
* Ha studiet mat ho rimou ;
* Mes abars ma viot er penn e vezo tom ho chaqeden.
* Ni zo o clasq eur goulmic venn hac a ra hon anqen ;
* C’houi a elfe renta rêson
* Deomp-ni diouti, va mignon.
* Pa gomzit eus a goulm, oc’h en em goall gavet :
* Ho qentel o ouzoc’h, ha caer e zêo rimet.
* Ma vijen bet er c’hademi,
* Me a rêsonje coulz ha c’houi,
* Hac a denje eun tol latin
* Ouzoc’h dre ma zoc’h eur potr fin.
* Eun den yaouanc zo en hon touez abaoue pemzec dez,
* En devoa arêtet da bares eur plac’h eus ho compagnunez ;
* Bez o tle beza anavezet :
* En e scoaz cleiz e zeo blesset.
* Santout a ràn, dre ho comzou,
* Coulz evel dre ho complimantchou,
* Ho poa ezom eun dra benac ;
* Me meus em zy eur vanden vat
* A c’hraguez coulz ha plac’het,
* Mes neus nicun anê blesset.
* Ar blesseur en deus ar plac’h-se
* A vezo certen prest pare,
* Hac he servicher, coulz hac hi :
* Digassit-hi deomp deus ho ty ;
* N’ho pezit morse nep chagrin,
* pareet vo hep dale fin.
* Evit contanti ho speret
* Me a ya etouez ar merc’het.
* Cetu amâ unan dirazoc’h,
* Ma na blich dêc’h, dificil oc'h ;
* Eur vaouez adret ha lijer,
* Hac a voar bravic e micher.
* En em lacat a rit en risq
* Da gaout eun affer meurbet trist ;
* Evit beza ar vreg-se en ho ty,
* Na ellit qet dispos diouti.
* Me a vel, n’ouffec’h qet e nac’h,
* E fell dêc’h sur guelet hor plac’h :
* Cetu ama eur pla’h yaouanq
* Jentil ha coant, guyê ha galant :
* N’eus goas er seiz parros tosta
* A refusfe certen houmâ.
* N'êo qet da veza refuset,
* Ma vije dìn-me permettet.
* Plac’hic yaouanq, savit ho penn
* Da zellet ouz ar gristenien :
* Abars nemeur, me a esper,
* Ho pezo eur güir servicher.
* Me gred o zoc’h re importun,
* Hac o chomfoc’h sur hep nicun.
* Güelet oc’h eus ha plac’h ha greg :
* Ha n'êo qet contant ho speret ?
* Arça eta, va mignon bras,
* Qent ma qüittaimp-ni ar plaç,
* Digassit deomp ar Plac’h Nevez,
* Gant cònje he zud hac he lignez,
* Evit laouennâd he fried,
* A zo meurbet goall gontristet.
* Goulen a reomp a galon vad,
* Gant oll bennos ha mam ha tad.
* Hac e oll guerent, Cathel an Dourdous,
* ha Yan Gundu, gant e doc plous,
* Da vont d’an Ilis da eureuji,
* Evit achui an demezi.
* Qer brao, va mignon, e comzet,
* Ho refusi na ellàn qet :
* Brêmaic souden, en eun istant,
* Me laqai ho speret contant,
* O presanti dêc’h an objet,
* Ha n’êo qet mez sur e güelet.
* Cetu amàn eur fumelen
* Qer caer evel eur giroflen ;
* N’eus na fourdilis, na levant
* Evelti qer rejouissant :
* Avancit eta, Den Nevez,
* Evit rêi an dorn d’ho mestrez.
* — Didostait eta, va mignon,
* Bremâ demeus a greiz ho calon,
* Da ziguemeret ho pried, ha dalc’hit mat dezi bepred
* Er c’hlénvet hac ar yec’hed pa viot unisset.
* Neo qet qer fall ho qevridi,
* N’antreot sur ebars en ty
* Da benn an daul vit e c’herc’hat :
* Graç dêc’h ho taou da veva ervat
* E doujanç Doue, m’o recevo
* En e c’hloar goude ho maro.
* Amàn e peder ar Bederien da antreal en ty ha da zevel ouz taul.
* Ar Plac’h Yaouanq.
* Silanç eta, Compagnunez,
* Ma parlantìn evit ar plac’h a Zevez.
* Dre ma zavàn ebars em za,
* Excus diganêc’h a c'houlennàn.
* Mari Lipiq e deus va feded
* Da eva eur banne d’e yec’het.
* peb action gaër, pa er gràn,
* Dre Sin ar Groas er gommançàn :
* En hano an Tad, ar Mab, ar Speret Gloan,
* Tri Ferson distinct en unan :
* Da Zoue ar zalud da guenta,
* An eil d’an ltron Varia,
* An drede d’ar Zent ha d’an Æle,
* Dêc'h-hu, compagnunez enorabl, e presantàn 'r bevare,
* Evit ar boan oc’h eus bet,
* E zàn da rei dêc’h peb a voqet,
* Pini a meus dastumet er Jardin a Eden,
* En eur c'’haread fleur, pa voan enni o pourmen :
* Da guenta d’ar Vêleyen o roàn ar bec’herien,
* Dre ma zint o Fastoret hac o Gouarnerien ;
* Goude d’an Dud-Chentil ha d’an Noblanç,
* Pa e meus an enor da barlant en o fresanç ;
* E roàn ar gurunen spern
* A zougas Mab Doue, p’or prenas eus an ifern,
* Evit ma teuyo da biqat o ene,
* Ha ma vezint ferm da zouten ar Fe ;
* Dêc’h-hu, tud demezet, ezac’h ha graguez,
* E roàn ar vezen a vuez,
* Rac en deillou me meus bet remerquet
* Ar c’homzou precius ens ar baciantet.
* Ha c’houi, goazet yaouanq, m’ho ped da imita
* An Autrou S$^t$-Joseph, pa voa var ar bed-mâ.
* Ha ni, merc’hed yaouanq, laqomp hor fantasi
* Da enori ar Verc’hes, pini a hanver Mari :
* Imitomp he fervor ; beza e zeo ive
* Rouanez an douar hac ivez eus an êe.
* Me zo en em velet hirio eus a eun dra,
* Ha n’en dòn gouiapl na capapl aneâ ;
* Rac me zo eur plac’h yaouanq ignorant,
* Hac e meus nebeut a sqiant ;
* M’am bije bet eun tam disqamant,
* M’em bije têod avoalc’h evit parlant.
* Mari Lipiq, mignonet, hirio sur a lavar
* N’eus nicun er gompagnunez n’e c’har :
* Mes ar re e enor o tont d’e asista,
* Eus ar re-ze sur e deus calz a joa :
* Mes eun all zo ordrenet dei da garet ;
* Cetu ama e hano : Yan Baron e zêo hanvet.
* Arça ta, Compagnunez enorabl, me ho ped,
* Pa zomp amâ oll en em rassamblet,
* Eun tol chanç e ve demp en em gafemp james,
* Hep mancout hini ebet assambles.
* Ne meus na pouvoar, na gallout
* Da ober reson dêc’h-hu tout.
* Mes breman e zàn da eva eur banne
* D’ho yec’het oll an eil hac eguile.
* Eva ra eur banne da yec’het an Den Yaouanq.
* Me ya c’hoas da eva eur banne
* Da yec’het an den Vaouanq ive :
* Hac evit ma vezo ganêc’h anavezet,
* Charlezic Mistiflor o zêo dre oll hanvet.
* Dêc’h-hu-ta, Mistiflor, bremàn e reqetàn
* A bep seurt madou er bed-màn,
* Hac oll soùet var ar bed, mar dê gant Doue destinet.
* Ma vijen tenzorierez var oll tenzoriou ar bed,
* A netra ne vijec’h refuset ; mes Doue en deus gouarnet
* Evit bea er bed meulet : evomp eur banne d’hor yec’het.
* Goulen. Debonjour dêc’h, Compagnunez,
* Salud gant laouenidiguez ;
* pa ho qüelàn aze assamblet,
* Dibreder ha qer brao güisqet,
* E credàn mad oc’h eus amzer
* Da zelaou eun daou pe dri guer.
* Ni a zo amàn tremenedi,
* Carguet demeus a guevridi :
* Lavarit demp eta bremàn
* Peseurt hano en deus ar guêr-màn.
* Respont. Ni a rent ar memes salud
* Dêc’h oc’h-unan coulz ha d’ho tud.
* Sansipl omp d’ho complimantchou,
* coulz ha d’oc’h oll reverançou,
* Hac hon eus calz a interest
* Da supposi oc’h tud honest ;
* Mes mar dêo tremen e fell dêc’h,
* N’hon eus affer abet ganêc’h.
* G. Ouz ho clêvet o parlant,
* Me gred oc’h eus calz a dalant,
* Hac e velàn ive ractal
* E zoc’h Eur en gout da farçal,
* Pa zêo güir na respontit qet
* D’ar pez a meus goulennet ;
* Mes ni a zo deut eus a bell,
* Ha mar chomomp-ni discabel,
* Ec’h alfemp-ni goude c’hoezi,
* Dont da drapout eur pleurezi.
* Rac-se, permettit demp souden
* E c’holofemp brêmàn hor penn :
* Mar cavit eo zo difêçon,
* Levarit demp-ni ar rêson.
* R. A viscoas e meus bet clêvet
* Eo fall pennou loe avelet ;
* Ha mac’h attrappit pleurezi,
* N’em em glemmit qet ouzomp-ni :
* Beza oc’h eus pep liberte,
* Grit ta diouz ho commodite.
* G. Penos eta ! va güir vignon,
* Me ho cav eun den a fêçon,
* Hac e laqen ebars em speret
* E vijen bet ganêc’h pedet
* Da laqat an tan var va fiben,
* Dre ma zomp güir amezeyen ;
* Neuze souden, en eur fumi,
* Me a lavarje va c’hevridi,
* Hac er fin neuze va C’homplimant,
* Ha mar bije d’ho santimant,
* Ho pije bet ar civilite
* Da offr eun tam hac eur banne.
* Ma vijec’h bet qen aviset,
* O pije sur calz gonezet,
* Rac me a dleye he pedi
* Da zont ganemp da zijuni,
* Ha goude zo c’hoas da leina,
* Hac erfin goude da goania ;
* Mes pa na rit demp qen enor
* Nemet da zivoal toul ho tor,
* Ha chom qer fier en hoc’h èz.
* Evit hon delc’hi-ni ermèz,
* N’en doc’h-hu qet eun heretiq
* Pe mab d’ar fals-pinvidic ?
* R. Selaouit mad, va c’hamarad ;
* En em entent a gaffen mad.
* Ni hon eus güelet avichou
* Certen tud a vandennou
* Oc’h antren ardiamant amâ,
* Hac o tonet da zifframma
* Qig hac anduill, lin ha qig sall,
* Crampoez, ha calz eus a draou all ;
* Hac eo ret mad deomp, goude-ze,
* Delc’hel hon ty en surete.
* Allas ! ni ne ouzomp doare
* Ha c’houi a vez eus ar seurt tud-se ;
* Gouscoude mar doc’h scuis en ho sa,
* Ha c’hoant dêc’h-hu da azea,
* Me royo dêc’h eur voutez prenn :
* Azeit unan en pep penn ;
* Neuze, hac e vec’h-hu ermèz,
* E parlantot güell en hoc’h èz.
* G. Mar deo difianç ho laqa
* D’hon trêti er feçon-mâ,
* E tisclêryan dêc’h a bouez penn
* N’omp qet ar seurt friponerien,
* Laeron anduil ha qig sall,
* Na troyadellerien all,
* Mes hon deveus commission
* Conform d’hon religion ;
* rac merqet eo ebars er Scritur
* Penos güeachal eun den fur
* A voa hanvet Eliezer,
* A ras ar memes micher ;
* Ha penos, hervez an histor,
* E voe trêtet gant calz enor.
* R. An histor-ze sur, va mignon,
* A verit calz attantion.
* Eun talant demeus ar c’haera
* Eo gouzout en em explica.
* Hac erfin eus ho complimant,
* Mar bezit eus hor santimant,
* Ni a velo petra da ober,
* Hac petra ras Eliezer ;
* Pe mar er c’herit, da guenta,
* Livirit petra voe grêt dezâ.
* G. Eliezer, va mignon qès,
* Ne voe qet bet lêzet ermès :
* Deputet e voe gant e vest,
* Evit pini en d’oa interest,
* Da glasq eur plac’h voa destinet
* Gant Doue evit pried
* Da Isaac, den yaouanq flam,
* Ha mab unic da Abraham.
* Evelse dre urz an Tad,
* E partias mintin mad,
* Hac ec’h antreprenas joaüs
* Eur veach hir na fatigus,
* Var zu ar Mesopotami,
* Hep gouzout hent ebet da vont d’y.
* Mes pa ignorer an hentchou,
* E rêr mad var boes goulennou.
* Evelse pa zòn êruet amàn,
* E c’houlennàn hano an ty-màn.
* R. Ho ! ma vije deut hennes amàn.
* Ni hor bije poqet dezàn ;
* An den-ze, var a lavarit,
* A voa eun den leun a verit :
* Mes bremàn eus eun amzer all,
* Hac e vale calz a dud fall ;
* Bremàn e veler bizier-balan
* Prest da grevi gant bêr-alan,
* Oc’h invanti niver traou
* O clasq laqat güir ar gaou ;
* Uza a reont tout o adres,
* O prometi môr ha menes :
* Eun den a lavar calz a draou,
* Ne zint peurvuia nemet gaou,
* Mar doc’h eur gascon evelse,
* Troit ho qein pe it adre.
* G. An hini a zo va model,
* A voa güirion ha fidel,
* Clevit cvhoas daou pe dri guer,
* Var gampagnou Eliezer,
* O veza bet pedet Doue
* D’e gundui en demarch-se,
* Ec’h êruas directmant
* Elec’h ma edo ar plac’h yaouanq :
* caer evel eur stereden, en eur famill an honesta,
* Tud demeus ar re charitapla.
* Pedet e voe da vont en ty,
* Qinniguet dezàn da zêbri ;
* Mes én a Iavaras a grenn
* Ne guemerje nep brienen
* Nemet goude explica
* An urzou voa roet dezâ.
* Aman ive, va breur qer,
* Ne rit qet deomp coll hon amzer :
* Deut omp gant an intention
* Evit ar memes commission,
* Hac e zeo deomp-ni revelet
* Emedi aze hon reqet.
* Caer ho pezo dissimuli :
* Hor plac’h a zo ebars ho ty :
* Lavarit dêi e mòn amâ
* Gant an hini a gar ar muia
* Demeus an oll grouadourien
* Pere a vev hac ha dremen,
* Hac én eo a bed anezi
* Da zont breman da gontracti,
* Evit beva ervat assambles
* Ar rest demeus o oll buez.
* N’en em arretàn qet da veuli,
* Da fougueal, na da bompadi ;
* Ni a voar ervat manifiq
* Peguer mad eo, peguer pinvidic ;
* Anfin eun den eo eus ar güella
* A guement a zêbr bara.
Evit goulen eur plac’h da zemezi, m’ar be ar banqet elec’h ma emedi ar plac’h, ha mar be goulennet goude dijuni.
* G. Abars ho quittat, Compagnunez,
* E trugarecàn ho madelez
* D’hor beza recevet en ho ty ;
* Ha roet deomp da zijuni,
* E tisclêriàn e zòn carguet
* Da bresanti dêc’h eur reqet.
* Laqet òn en penn ar vanden,
* Hac o zeus c’hoant o parlantfen :
* Hanzavi a ràn gouscoude
* Oun indign eus an enorz-ze,
* Dre na meus qet a dalant,
* Discadurez, na calz sqiant.
* Ar pez a deu d’am hardissât,
* Eo ma credàn e zoc’h tud vad,
* E viot prest d’am escusi
* Ma teufe dìn ober fasi,
* En despet d’am intantion,
* D’ober mad va c’homission.
* Rac-se, mar permettit d’ìn,
* Digomplimant ec’h exposìn.
* R. Disqeus a rit mil act a humilite
* Ha qement a civilite,
* Ma veritit sur gant rêson,
* E rofemp dêc’h hon attantion.
* Pinvidic ha den honest ;
* Beza savant ha modest,
* Zo qaliteou ar re gaera,
* Mes nonpas ar re gommuna,
* Hn gouzout trugarecât
* Evii ar servichou mad,
* N’eo qet certen an hent fall
* Evit obten c’hoas re-all.
* Parlantit eta hardiamant,
* Hac exposit ho santimant,
* Ha diouz ma zeo ho commission,
* Ni a vo prest da entent rêson ;
* Mes magnifiq e ve parlantet
* Hac e ve hor pennou goloet.
* R. Beza e meus hirio an enor
* Da bresanti dirac ho tor
* Eun den yaouanq leun a furnez,
* Ha demeus hoc’h anaoudeguez ;
* Eur merq bras demeus a sqiant,
* Eo m’en deus preferablamant
* Choazet unan eus ho merc’hed
* Evit beza e bried.
* Gouzout a rit e zêo dija
* Publiet leir güech ar bromessa,
* Ha n’hon deus den clêvet parlant
* Eus a nep seurt ampechamant,
* Nac e vet en em opposet
* Da retardi an eured ;
* Rac-se omp deut d’e fedi
* Da zont hirio da gontracti.
* G. Atao diouz costez ar vaouez
* E ve clasqet mil digarez,
* Ha na ouffac’h qet evit petra,
* Nemet evit delc’hel an dud en o za.
* R. Ne glasqan qet digareou,
* Mes exposi va rêsonniou ;
* Gortoz a ranqit, rac ar mab eus an ty
* En deveus goall faoutet e fri,
* Nonpaz ouz en em ganna,
* Mes o fourra butun ennâ,
* Hac e zâo redet d’ar marc’hat
* Da glasq eun ados d’e c’hriad.
* Mes da c’hortos ma teuy d’ar guear,
* Rac ne zalêo qet, mêvar,
* En deus va dalc’het me amàn ;
* Evit ma respontìn evitàn :
* rac-se e tisclèriàn dêc’h,
* Ententit mad mar plich ganêc’h,
* ret e ve pare mad e fri
* Abars cass ar plac’h da eureuji,
* En aon na vo ar bêleg spontet
* O velet eur fri qer faoutet.
* G. M’en divije lavaret dìn-me,
* E voa bet qüit da vont qeit-se ;
* Ia, rac me a voar parea
* Gant remejou ar re zrolla.
* An deiz all va marc’h du,
* Eur marc’h mad, en creiz e fru,
* A voe roguet o groc’hen
* Gant eun tol dant digant eun azen :
* N’ho pije birviqen devinet
* Gant petra e meus e bareet !
* Gant eun tam qic-sall d’e beinscillat,
* hac eun anduillen d’e c’hriad.
* R. Credit dìn, o redet bro
* E tisqer traou nêvez atao.
* pa voan er Spagn en arme,
* Eun devez ma voa calz arne,
* Abars an eost en nevez-amzer,
* Ec’h êruas eur goal affer,
* Eur vreg gant eun aër a voe flemmet,
* Tout e zud a voo calz nec’het :
* Facil e sònjit eo ar vreg a varvas ?
* Mes nan, an aër hepqen co a grevas.
* G. Me n’en dòn qet eus an dud habila,
* Mes adress mad a meus da scrifa ;
* Qenta lizer a scrifis biscoas
* A voe scrifet gant eun aval poas,
* Ha goude va güella pluen
* Zo bet eur picol anduillen.
* Ha gant qement-se tout,
* Me a meus bet grêt calz a rout :
* Ha pa bresantàn eur reqet,
* E vezàn diouc’h tu selaouet ;
* Ha ne bretantàn qet bremàn
* Beza daleet reir amàn.
* R. Choui a zo savet goal mintin
* Da laqat an dud da c’hoarzin :
* Mes an amzer a ya en dro,
* rac-se hastomp buan a fo.
* Ia eur gascon en deiz all
* A ras eun dro ne voa qet fall,
* Rac evel M’en devoa clêvet
* Voa qestion eus eun eured
* Gant familliou a gonseqanç.
* Tud pinvidic hac a bresanç,
* E vije manific dezâ
* Mont ive dî da leina.
* Evel m’en devoa calz a speret,
* Ne voe qet pell ambarrasset
* Evit caout prest eun digare
* da gomz ouz tad ar plac’h neve.
* Ar gompagnunez a voa êruet,
* Ha den mui na c’hortoet.
* Neuze ec’h antreas ar gascon,
* Gant reverançou a fêçon ;
* Anfin, scuis bras o saludi,
* E lavaras da vestr an ty :
* Me meus evidoc’h eun affer pressant,
* A ell talvout dêc’h calz a arc’hant ;
* Fachet òn d’oc’h interrompi,
* Mes ne qet eun dra da differi .
* Ar mestr a lavaras d’ar gascon :
* Chommit da leina, va mignon,
* Ha goude-ze, var hon abaster,
* Ec’h ententimp ouz hon affer.
* Pa voe grêt ar regal tout,
* Ha deut ar poent da vont er rout,
* Ar gascon neuze a lavaras :
* Cetu amâ an affer bras.
* Gant ho merc’h e meus bet clêvet
* E prometit rêi cant mil scoët ;
* Mes, mar qerit, me c’hemero
* Gant an anter eus anezo ;
* An anter all a chom ganêc’h,
* Cetu eur gounit sclêr caër dêc’h,
* An tad ne gavas qet dereat
* Beza evelse goapeat
* Credabl ê en em fachas ;
* Mes ar gascon a bartias ;
* buane ranqas trei e guein,
* Mes attrapet, en doa e lein.
* R. Ni nomp qet gasconet,
* Mes tud sincer, güir Vretonnet :
* Neo qet leinou eo a glasqomp,
* Mes ar plac’h neve a c’houlennomp.
* Me gred oc’h eun den ar güella,
* ha ne ve qet mad ho trompla,
* E ve pec’het oc’h amusi
* Ha memes dont d’ho talei ;
* Ar poz ze êruet ganêc’h,
* Am gra calz nec’h, m’en assur dêc’h.
* Abaoue dec’h ho plac’h yaouanq
* E deus chenchet a zantimant.
* Me a voa êt demeus ar vro
* hac e sônjet o voan maro ;
* Mes evel ma oun en em gavet,
* E deus dìn-me diguemennet
* N’em boa nemet eu em avanç,
* hac em bije ar breferanç.
* Qer buan diouc’h-tu, hep dalei,
* Oun diredet d’e saludi,
* Hac e ràn hirio güeladen ;
* Cetu aze eun obaden.
* Me a meus bet clêvet dija
* Meur a guilloq o cana,
* Hac evit n’en dòn qet c’hoas côs,
* E meus güelet meur a vleiz en nôs.
* Eun den terrubl oc’h, var ho meno ;
* Mes piou a sònch dêc’h ho credo ?
* Ni a voar penos o redet broyou
* En em zammer a varmaillou,
* Hac e rêr coll calz a amzer
* O conta eur bern a c’heyer.
* C’hoant oc’h eus-hu-ta d’hor sponta
* Ha d’hor c’hass qüit hep netra ?
* Ni nomp qet sur prest da cedi,
* Hac e ve ret demp procedi.
* Mar cedit ar plac’h-mâ gane,
* Me gavo eun all d’ho toare,
* Unan hac a voar menaji,
* Ha mont a ràn dêc’h d’o brouvi.
* An deiz all o voan o chasseal,
* E yis en ty en eur basseal,
* hac e d’oa uset eur c’houlaouen
* Evit clasq eun tam côs spillen.
* Admirit eta pebes greg,
* Uza eur c’houlaouen a vennec
* Evit eur spillen dic’hroset,
* Ha c’hoas no voa qet bet cavet.
* Mar doc’h bas-valan, comzit ouz ennez
* Da varc’hadour an allumettez ;
* Pe autramant, mar plich deoc’h,
* Goulennit-y eta evidoc’h ;
* Hor plac’h-ni a zo en ty-mâ,
* Roet o deus demp e fromessa,
* Gant consantamant e zud :
* Clêvit gante, n’int qet mud.
* Seblantout a ra ouz ho clêvet,
* E ve an affer decidet :
* Ha mar de güir qementse,
* Ne qet me mui a rêi dale.
* Permettit dìn-ta eun nebeudic
* Ma rìn brêmê eur baleic,
* Da c’houzout hac én zo en ty
* Eur plac’h contant da zemezi.
* En eur bresanti eur Plac’h Yaouanq.
* Sellit eta amàn, va mignon ;
* Homàn zo eur plac’h a fêçon :
* Mar dêo contant ha d’ho toare,
* Lezit eta grêt evelse.
* Complimant da eur Plac’h Yaouanq.
* Bonjour deoc’h-hu, Plac’h coant,
* Fleuren fresq, boqet charmant :
* Certenamant n’en deo qet c’houi
* A dle chom hep caout ho parti.
* Plijet, goude ar goulennou,
* E ve casset an embannou.
* hirio na ellomp qet dale ;
* Eur vech all a zo adare.
* Ma n’oc’h qet ervad contantet
* Gant an objet zo presantet,
* E zàn c’hoas da ober eur bale,
* da glasq unan a vo d’ho toare.
* holla ! ni n’en domp qet tud fall
* Da zont da guemer tra eun all :
* Ar vreg-se a zo perc’hennet,
* Nemet bez e vez divorcet ;
* Eus ar seurt-se mallig hini
* No deuyo ac’hàn ganeomp-ni.
* Da eun Intanvez.
* G. Arça eta Plac’h Yaouanq coant,
* Petra eo eta ho santimant,
* Pa velit ar re o deveus bet
* Prest adare da gaout fret ?
* Ma na garit hasta a fo,
* E medoc’h en risq do goll ho tro.
* Va excusit, m’ho ped, maouez vad ;
* Permettet eo certen badinat :
* Mes n’en dêo qet eruet c’hoas
* An hini a dle dont d’ho choas.
* R. Mar güelit begou e boutou,
* E velot souden e seuillou :
* Me gred assur e zoc’h den habil,
* Mes da viana e zoc’h difficil.
* G. N’hon deveus tam ebet disprijet
* An objet a ve demp presantet ;
* Hac evel ne zeus coz voutez
* Na gaver dezi he farez,
* Onnez ivez, aboues guedal,
* Me a gred a gavo eur chanç all.
* Ni n’en domp qet deut assur eviti,
* Ha ne sònjomp qet a grenn enni,
* Mes evit an hini a zo embannet,
* …………………………… e zeo hanvet ;
* Hac evit e designa ervat :
* …………………………… êo he zad.
* Ne glasqit qet eta digarei,
* Pa zêo guir e màn en ho ty.
* R. Sclêr mad êo sur, pa expliqit,
* Eus a behini e parlantit ;
* Mes ret êo goulen diouti
* Ha contant êo da zemezi.
* Mont a ra da ober eur bale.
* Ouz an daul e meus hi cavet
* Tranqilamant bras azeet,
* Ha e deus lavaret dìn-me
* Ne voar qet piou a zo aze.
* Oh ! va mignon, ar respont-se
* A zo tout-a-fêt d’hon doare :
* Disqüez a ra e zê prudant,
* Ha güir vestrez d’he zantimant.
* Hac evel pa lavarfe c’hoas
* Ne rofe qet e dorn da bep goas,
* Mes hepqen nemet d’an hini
* A zo bet destinet dezi ;
* Ennes e just a zo amâ.
* Ne broposàn qen nemetâ ;
* Rac-se eta, grit demp antren,
* Coulz hac an oll eus va banden.
* Oh ! va mignon, na c’houi c’heus talant
* Da drei an traou d’ho santimant !
* Mes gouzout a rit, an habilla
* A ell ivez avichou fazia ;
* Rac-se eta, bremâ permettit
* Ma lavarìn en em dromplit.
* Mar de eus ar plac’h-se azeet
* E zêo occupet ho speret ;
* Ha pa e deus roet ar respont-se
* Ouz traou all sur e sònje,
* Rac amâ e zeus en em gavet
* Alies a dud d’hor güelet,
* Joa vras meurbet hon eus diouto,
* Gant qementse evel ato
* Eo en em gavet qer just ha tra
* Da veza primeri ar bara
* Dre chanç gouscoude dec’h e voa deud
* Ar meliner laer gant ar bleud ;
* Hirio eta me ranq poazat,
* Hac ar plac’h-se ribottat ;
* Hac ouspen qementse c’hoas,
* Dêi êo ive da rolla an toaz.
* Rac-se n’oc’h eus qet a voyen
* Da gaout hirio hor femelen.
* Ma ne zeus qen ouz ho trêza
* Nemet primeri a vara,
* Deut ganén-me oll a vanden
* Da gundui ar femelen :
* Ni hon eus eur zal vras preparet,
* Tapisset caer ha fleurachet,
* Poazet bara, qig ha stripou,
* Paste, fars-forn, goadiguennou :
* Eun dol hir a zo bet savet
* Evit ober demp eur banqet :
* Na c’hedomp nemet ar plac’h neve
* Evit festa mad Molarge.
* Pa vezo deut, ni a rai frico,
* Ni a gano hac a gonto.
* Ac’hanta eta, va mignon,
* Petra a lavar ho calon ?
* Qement a rit sur o pledi,
* Em be c’hoant bras d’ho contanti ;
* Gouscoude e vo dirêzon
* Lezel va zy en abandon,
* Rac certen eo evit merc’het
* Ne qet ès dìn da zivoeret,
* hac ispicial an hini
* A fell dec’h da reqeti ;
* Mes c’houi a zo grêt ho labour,
* Ha n’oc’h eus ezom a nep zicour
* Nemet da gana, da youal,
* Da fricotta ha da zançal.
* Cetu amàn eur potr boujant,
* Hac a dalvo dêc’h qeit ha cant.
* Bo ! ne qet da glasq ar seurt-se
* On-me sur laqet da vale :
* Tec’h alesse te, côs marmous,
* Ni ne glascomp qet eur seurt mous.
* Mar cavit ennes re dister
* Evit dont da ober hoc’h affer,
* Cetu amàn c’hoas eun all,
* Hac evit ar güel n’êo qet fall.
* Bonjour, dêc’h-hu, va den mad,
* n’oc’h eus bremàn nemet tostât ;
* Me gred eo dre guriosite
* Oc’h en em bresantet aze
* Evit güelet hor plac’h coant,
* hac evit choaz ho santimant ;
* Mes hon affer-ni zo da guenta,
* Hac e fell demp e finissa.
* Mar teuit amàn d’hon dale,
* d’hon tro ni a ray dêc’h bale :
* Ni ho paeo, hervez ar c’his,
* Certen gant ar memes moneiz.
* Lavarit dìn-me, me ho ped,
* Ha merc’hed ho prô zo decedet,
* Ma ranqit eta dont qeit-mâ
* Da glasq merc’hed da fortunia ?
* Me a glêo lavaret en Breiz
* E zeus certen merc’hed aleiz ;
* Ma rafec’h eur bourmenaden,
* Ec’h alfec’h güelet meur a vanden,
* Ha marteze abars fin ho tro,
* Ho pe ar choaz eus anezo ;
* Evit amàn na zeus nicun
* Contant da ober ho fortun.
* Lavarit dìn-me da guenta,
* Petra a sinifi promessa !
* Me a meus clêvet en peb amzer
* E tleer delc’hel mad d’ar guer ;
* Hoguen, unan eus ho merc’het
* E deveus d’an den-màn promettet
* Feiz qercoulz ha fidelite :
* Ni zo deut da glasq an dra-ze.
* Penos eta ? me am boa credet
* E voac’h, c’houi, eun den a vras speret :
* Güir eo, ar seurt-se avichou
* O deveus calz demeus a ureou.
* Quamdoque bonus
* Dormitat humerus.
* Ha credabl eo e ve en ty
* Eur plac’h contant da zemezi,
* Hac e ve êt qeit-se ar brud,
* Hep ma ouffe netra ho zud !
* Pa ho clevàn evelse o parlant,
* Me vel oc’h eus calz a dalant,
* ha têod mad, ha descadurez,
* ha calz inzign ha mil adres ;
* Ec’h ouzoc’h mad forji guêyer
* Evit tremen ervad an amzer,
* Hac e fell dêc’h, gant ho latin,
* Hon amuzi-ni da c’hoarzin ;
* Mes, hac e vec’h-hu avocat,
* Pa noc’h eus qet dêc’h ar gos vad,
* Me a esper dont d’o fêza,
* Hac a c’hoarzo da ziveza.
* Ridebit bene
* Qui ridebit in fine,
* Abars ma refot dìn-mo plega,
* E scuizot sur c’hoas en ho sa.
* Sellaouit ervad, va c’homper,
* pec’het bras eo coll an amzer ;
* Eur poent a zo evit pep tra,
* Ha bremàn eo poent finissa.
* Diou vech e meus bet goulennet
* Ac’hann ar plac’h a eured :
* C’hoas daou c’her all : diou vech anter ;
* Decidomp buan an affer.
* Eur vech, diou vech, anfin, teir güech ;
* Cetu me bremàn direbech.
* Roit din-mo bremàn ar plac’h,
* Pe e zàn en hent gant va zac’h.
* Ar banqet a zo preparet,
* ha bezit sur e vo dêbret.
* Goude qementse ni a velo
* Pe c’houi pe me eo a baeo.
* Ar pez a ra dìn differi,
* Eo an ezom eus anezi ;
* Rac ouspen ma zeo eur plac’h coant,
* Leun a furnez hac a sqiant,
* Eo dilijant en e labour,
* En peb amzer prest d’am zicour ;
* Mes mar oc’h eus-hi decevet,
* Ha dija en em bromettet,
* Allas ! ho c’halon a ve eno
* Hac amàn a enep he meno.
* Allòn, dont a ra em memor
* Oc’h eus grêt dìn calz a enor
* D’am pedi da vont d’ar banqet,
* Hac oc’h eus bet memes pedet
* Qement zo em c’hompagnunez
* Da vonet ivez assambles.
* Eh bien ! eno en eur banne güin
* Me a veuzo va oll chagrin,
* Hac a lavaro coulz hac eun all :
* An affer-màn n’en dêo qet fall ;
* Rac-se, evit en em accordi,
* pa viot prest, deut-ta en ty.
* Complimant d’ar Vreg-Yaouanq.
* Debonjour dêc’h-hu, plac’h Nevez,
* Me ho salud gant levenez.
* N’en deo qet va c’hondition
* Dont amàn dêc’h-hu da sermon :
* Lezel a dleer qementse
* Gant an nep o deus antorite.
* Mar plich ganêc’h dont d’an ilis :
* Eno ar bêleg, hervez e ofiç,
* A explico dêc’h an oll zantelez
* Demeus ar Sacramant a Briedelez,
* Hac an oll obligationou
* A gontract ar güir priejou.
* Me a meus gret va c’hommission ;
* Chanç vad dêc’h ha güir union.
* Complimant d’an Ozac’h-Yaouanq.
* Ha choui ive, va den prudant,
* A verit sur eur c’homplimant ;
* Me reqet dêc’h digant Doue
* Pep chanç-vad ha prosperite.
* Cetu dirazoc’h an objet
* ha goulennet hac accordet :
* Mar dòn bet ouz ho retardi,
* Na gavit qet dies va excusi ;
* Gouzout a rit an usach commun
* Pa vez qestion eus ar fortun.
* Bremàn, mar doc’h prest, hastit a fo,
* Ne qet me mui ho taleo,
* Nemet ma rofot peb a vanne
* D’am chamaraded coulz ha dìn-me.
* Salud, Compagnunez, gant eur galon ardant,
* Eus a greiz va c’halon e ràn va c’homplimant,
* Ma vouifen-me an tu, ar fêçon d’en ober,
* E ve va brassa joa plijout d’hoc’h oll dousder.
* Peb action gaër, d’e ober pa zeomp,
* E zeo dre Sin ar Groas atao e commançomp ;
* En hano an Tad, ar Mab, hac ar Speret-Glan,
* Zo tri Ferson distinct en eur memes unan.
* Abaoue ma voan bian, var brec’h va maguerez,
* Me am boa an desseign da antren er Palez ;
* Mes êru eo an deiz, an amzer ar vech-màn,
* Ma meus bet an enor da zont betec ennàn.
* Evit beza hirio antreet en ho ty,
* N’ouzoc’h qet, marteze, tenor va c’hevridi :
* Me zo eur messager zo amàn digasset,
* Cazi hep gout an hent, gant an Den a Eured.
* Mes pa zòn digasset eus e bers ho pete,
* Me a ray e excuz ha va hini ive.
* Qent avanç davantach, e zan d’en em adressi
* Dêc’h-hu, ô va Jesus ! hor C’hrouer, hor Messi :
* C’houi eta, va Jesus ! a ray dìn ar speret
* Da explica peb tra evel ma zeo dleet ;
* C’houi a ray dìn ar c’hraç, pouvoar hac elocanç,
* Sclêrijen d’am speret da gomz en ho presanç.
* Eh bien ! plac’h yaouanq, n’em strinqit d’an daoulin
* Da c’houl bennos ho tad qent mont da eureujìn :
* A beurs Doue an Tad e zeo demp ordrenet
* N’ancounac’haimp qet nep o deus hor maguet.
* Bennos Doue an Tad a c’houlàn da guenta,
* Güir Grouer eus an ên, Gouarner ar bed-mâ ;
* Mes güelet a ràn c’hoas, pa remerqàn ervad,
* Penos e coe daëlou demeus ho taoulagad.
* Ne qet ar pez oc’h eus grêt eo ho cra constristet,
* Mes güelet ho Tad, ho Mam, penos int desolet !
* Allas ! rêson o deus ; n’en dêo qet hep sujet,
* Güelet e teuit da güittât nep en deus ho maguet,
* Gant qement eus a soign savet bete vremâ,
* Qementse a laqa o c’halon da rannâ.
* Arça, Tad truezus, distroit ho taoulagad
* Var ho merc’h ………… a c’houlen he mennat.
* Emedi d’an daoulin dirazoc’h prosternet,
* Deus a greiz e c’halon o c’houlen e souhet.
* Ha c’houi, Mam dezolet, roit ho pennos ganti,
* Gant ho merc’h ………… da enreuji. — Ia, ia, ia.
* Holla ta ! ………… avoalc’h ê qementse :
* Oboisset oc’h eus da Chourc’hemennou Doue ;
* Grét oc’h eus ho tever gant guir humilite,
* ha Doue ne c’houlen nemet güir volonte.
* Eh bien ! ………… plac’h fur ha disqet mad,
* avancit ho pasiou da vont betec ho Tad,
* ha roit deàn daou boq eus a greiz ho calon,
* Pa oc’h eus obtenet e venediction.
* Distroit c’hoas eus ar Vam pini e deus ho canet,
* Ho livret da zemezi, pa oc’h eus er souhetet.
* Quent avanç davantach, me c’houlen eviti
* Cònje he breur, e c’hoar, qent mont da eureuji,
* Paeron ha maeronez, mar e maint var ar plaç,
* Me c’houlen eviti ho pennos, diganeac’h.
* C’houi ho poa contractet en Ilis eviti,
* Hac hi c’houll ho pennos qent mont da eureuiji ;
* Bennos he oll ligne, cònje ho oll c’herent,
* Cetu aze ar seul sujet ma zomp-ni deut en hent.
* Bennos ar re zo maro n’allàn qet da c’houlen,
* Rac calz a galonou contristet a laqfen,
* Güell e zeo eur beden d’ar ro zo decedet,
* Eguet goul o c’hònje, pa ne maint mui er bed :
* Dre ze en ho pedàn da lavaret gane
* Ar salm eus an Ilis en repos d’o ene. De profundis.
* Arça, compagnunez a zo amàn presant,
* Me zezir ar boneur d’ho renta oll contant ;
* Me ne meus qet, sivoas, speret an oll æle,
* Da gontanti peb-unan hervez e volonte.
* M’am bije ar pouvoar en doa Alexandri,
* Pa voa bet prisonnier er guaer eus a Vitri ;
* Ennes a ziscare, gant moez e drompillou,
* Seiz muraill cimantet en dro da Jerico ;
* P’otramant ar pouvoar en devoe Josue,
* A laze en combat seiz ha trêgont roue,
* A arrête an eol un heur anter en ær,
* pa voa o combatti, evit rêi dezàn sclêrder,
* P’otramant ar furnez en devoa Salomon,
* Pe an talantchou caër eus an doctor Ciceron,
* Me forchfe eun discours a vije d’ho souhet,
* Nonpas deus an anter ar pez a veritet.
* Eh bien ! compagnunez, en em rejouisset,
* Cetu bet demp an hini pini hor boamp deziret,
* Hac hi qer caër hac an de pe an eol ardant ;
* Hor c’halonou memes a rente oll contant.
* Rac e hini e-unan a zo pareillamant guyê,
* Evel ma ve an deillou er güez en fin mis maë :
* Memes qen a sònch dìn en devez a hirie,
* E deveus astennet deg vlavez eus va bue.
* Graç deomp d’en em velet er pales celestiel :
* En hano an Tad, ar Mab, hac ar Speret-Santel.
* Eno gant hon Æl-mad ni vo represantet,
* Pa vo ret renta cont dirac Salver ar bed ;
* E vo lennet an decret, hep hor favorisàn :
* Demeus o meritou e vo barnet pep-unan.
* Mar e meus choqet den dro re a liberte,
* E c’houlennàn mil excus digant ho majeste ;
* Bet e meus ho cònje, gant ho permission,
* Me ho trugareca deus a greiz va chalon.
* M’ho ped d’am asista evit e c’hundui,
* Ma zefont gant enor d’e c’hass da eureuji.
* Rimou evit goulen ha rei Plac’het da eureuji.
* Orsus eta, compagnunez,
* En em retirit oll a gostez,
* Evit m’am bo an avantach da barlant
* Amàn, en ho presanç, en langach eloqant.
* Ne ouffen qet certen ober eur güelloc’h tra
* Eguet dont da ober Sin ar Groas da guenta.
* In nomine Patris, et Filii,
* Et Spiritus-Sancti.
* Ha neuze e lavaràn Amen.
* Evit êchui ervad va feden.
* Debonjour ha joa en ty-màn :
* N’en dêo qet ………… a chom amàn ?
* Ia, va mignon, eun action vad oc’h eus grêt,
* Dre Sin ar Groas pa zoc’h commancet :
* Me a ray ive coulz ha c’houi
* In nomine Patris, et Filii,
* Hac evit êchui ervad va feden,
* Et Spiritus-Sancti, Amen.
* M’am bije gouezet e teujec’h hirio d’am güelet,
* M’em bije da fest preparet treid siliou, ha re arinqet,
* Pêvar gartier eur guellyenen,
* Ha diou scouarn eur verryenen.
* Dont a ràn meurbet d’en em estoni,
* Pa glêvàn peguer caër fest ho poa demp da brepari ;
* Mes mar qirit dont dissul goude an oferen-bret,
* Ni a breparo dêc’h ivez eur banqet :
* Ni hon eus laqet dêc’h deus ar ber
* Luz, alamandez, trinchin, mesper.
* Hoc’h asistant, mar plich dêc’h, compagnunez,
* Me ho ped da laqat meurbet eves,
* Rac eur goall barti certen a velàn amàn ;
* Mil aon a meus na golfen gantàn.
* Eur groug-lassiq hor boa stignet,
* Eur goulmic voenn hor bea trapet ;
* Mes, allas ! ne voa qet goal gre,
* Hac e zêo, sivoas dìn, achappet adarre.
* E asqel glêi a zo torret, achap a bell ne alfe qet,
* Hac hon eus clevet lavaret e zê amàn eo disqennet.
* Yaouanq òn sur er bed, ar c’hustumou n’ouzòn qet :
* Rac me ne meus qet studiet evit goulen na rêi merc’het :
* Mar deu dìn lavarat netra sot,
* Mar plich ganêc’h em excuzot.
* Dre ma zòn deut da dal an ty,
* Ne garfen qet sur dont d’ho choqi,
* Na d’ho repren, na d’ho facha ;
* Rac certen an dra-ze a ve sur ar goassa.
* Mes evit cavet tro da barlant,
* Ma vo a propos va c’homplimant,
* Excus ha pardon a c’houlennàn :
* pa blijo ganêc’h e comzìn bremàn.
* Seblantout a rit beza habil,
* hervez ma velàn, eus ho pabill ;
* Rac-se e carfen gouzout ouzoc’h
* Petra a glasqit, ha piou oc’h.
* Me, va mignon, a zo oun den yaouanq
* hac a zo bas eus a sqiant ;
* Mes, mar dòn ignorant a dra sur,
* N’en don qet ignorant dre natur ;
* Rac ma noc’h eus qet anavezet va zad,
* Mea rayo dêc’h anavezout e vab.
* Ober a rêr dìn calz demeus a enor,
* Güelet eur seurt compagnunez etal va dor ;
* Mes ret eo dêc’h ervad lavaret dìn, va mignon,
* demeus a betra e zeus qestion.
* Gant ………… e zôn bet sortiet,
* Demeus a ………… dre o gared,
* da c’houlen dezàn da zont da eureuji :
* ………… a rêr eus anezi.
* Tri embann, va mignon, oc’h eus bet clêvet
* A zo bet lennet dissul gant ar bêleg :
* Ha fennos, gant ar c’hraç a Zoue,
* Hon eus sònch mad da gass ar bêvare.
* Mar deuit, va mignon, bremàn d’hon rebuti,
* Ni ho laqay souden da gaout eun troatad fri,
* Hac e viot condaonet da baea an amand,
* Ar pez a gousto dêc’h eun nebeudic arc’hant.
* Va mignon, na lavarit qet a c’hevier ;
* Güell eo dêc’h lavarat bremàn ho Pater ;
* Rac bremàn-sounn, dre abiou ho fri,
* Me a meus-hi güelet duont en penn an ty.
* Doue en deus lavaret biscoas den en ên n’êo antreet
* Nemet gant courach en defe combattet ;
* Ha c’houi, va mignon, n’ho po qet ho plac’h,
* Na ronqfot disputi eur pennadic mad c’hoas.
* Glorius en ho cavàn meurbet,
* Va mignon qer, gant ho merc’het ;
* Ar merc’het a zo goall bejou, hac a scô evel diaoulou,
* Ha pa doront o c’hêyelou, e c’hoariont gant o inqinou.
* Evidòn-me a lavar crenn :
* Birviqen en maouez ne fifen.
* Ne ravodit qel va fenn dìn, autrone,
* Diouz ar pez c’houlennit diganén me  ;
* Rac mar ho pe diganén-me tennet
* Ar gaera demeus ar merc’het.
* Goude diouzòn-me c’houi a c’hoarzfe,
* Hac el leal, rêson mad ho pefe,
* Ne grenàn, na ne chenchàn liou ;
* Ma n’am be qet ac’hann, mo dremeno abiou :
* Ma vemp-ni ganêc’h-hu refuset,
* Ni a gavo el lec’h all merc’het.
* C’hoarvezout a ra ganêc’h evel ar merdeadi,
* A ya oll da naov heur da zebri dijuni,
* Ha goude e vent enpad an de neuze o naviga,
* Allas ! alies o clasq, o ranqont rabata.
* Va mignon, na chommit qet aze d’ober brud,
* Lipit bremàn ho peg hac hit buan d’ho clud.
* Pa voac’h-hu êru gant an hent,
* Me sònje dìn e voac’h eur vanden sent ;
* Mes bremàn e credàn a dra certen
* E zoc’h eur vanden merc’hetaeryen.
* Me a ya da zivoucla bremàn va boutou,
* Evit mont da zispen va roudou ;
* Rac evit ac’hann, var a velàn,
* N’hor bezo netra evit bremàn.
* Mar d’oc’h attachet, en defot merc’het,
* Me a lavaro dêc’h e pelec’h sur e qefet :
* Mar qerit mont da vourg plougonven,
* E cafot eno eur plac’h evit eur grampoezen
* Sac’h ar bier ! ar re-màn afat a zo tud,
* Coulz ar re vras hac ra ro vunut ;
* Evit qement a meus bet dê lavaret,
* Ne reont van ebet evit dont d’am c’hlêvet.
* Me a vel ervad e ranqàn sur plega,
* Terri ha brech ha gar hep en em vlessa,
* Ha dont d’e digass dêc’h amàn da dal an nôr,
* Da c’hout ha c’houi oerecevo gant calz eus a enor,
* Presanti a rêr eur Vreg.
* Cetu emàn eur plac’h yaouanq
* Hac e deus eur speret contant,
* A zo diangach a bep lec’h,
* Hac a dal hirio qeit ha dec’h.
* Ha nia na dêo qet mad d’ho cout,
* Certen ec’h ellit mont en ho rout.
* Ne douetan qet, va mignon coant,
* E ve ho ty qen dibourve eus a blac’het yaouanq,
* Na zisgasfac’h demp unan da velet,
* Certenamant ne vezo qet refuset.
* Mes houmàn a zo an daill var he beg
* da veza êt pell zo d’ar vicher eus a vreg.
* Me vel merqet var e chod clêi
* E zeus bet goas o poqat dêi
* Cassit-hi buen var be guis,
* Gant aoun e defe drouc-avis.
* Clêvet oc’h eus alies parlant,
* O comz deus eur zal caer ha brillant :
* Ia, va mignon ; me meus eur zal,
* Hac a zo oll carguet demeus a draou leal :
* A bep tu demeus an daou gostez,
* Ne zeus nemet accajou hac olifes,
* Ha dindan an treid, evit servicha da bave,
* Ne zeus hepqen nemet lorenti ha lore.
* Ia, ar zal gaer-mâ zo dro oll decoret
* Demeus a beder blanten gaera a vo cavet :
* Unan e zêo ar roz, eun all an tulipes,
* Eun all ar palm superb, hac eun all ar cyprès.
* Ha c’hoas ne meus contet dêc’h netra
* Evel e zàn da gonta dêc’h bremà :
* En creiz ar zal-màn o zeus eur femelen
* Demeus ar re gaera e veljot birviqen :
* E muzellou a zo demeus a roz bordet ;
* Michanç e zêo onnes a fell dêc’h da gavet.
* Va mignon, gouzout a rit ervat,
* Pa gaver an avel eo e rànqer güentat ;
* Ha c’houi, pa gafot discarg d’ho merc’het,
* Me ho ped, mignonet, n’o refusit qet,
* Ha c’hoas trugarecait Doue,
* pa na reomp eguis Table,
* En devoa da ravissa ar merc’het
* An devez memes demeus o eured.
* Cetu amàn eur plac’h yaouanq,
* Zo qer caer hac an eol brillant ;
* E diou chod a zo ruz evel ar ros,
* Distinguet evel an deiz diouz an nos.
* E zal a zo qer caer hac ar c’hristal ;
* Laqat a ra calon mab da dridal :
* Ha ma na blich qet homàn dêc’h,
* Na ouffen qet petra da ober dêc’h.
* Troublet meurbet eo va speret,
* Pe eur banne re am be evet,
* Mar deo honnes ar femelen
* A meus grêt anêi ar goulen ;
* Mes ar plac’h-se, pa zeo deuet,
* Ne deo qet da veza refuset.
* Me a zo ive eun den yaouanq,
* Hac a meus eur speret contant,
* Hac a zo diangach en peb lec’h,
* Hac a dalvez hirio coulz ha dec’h,
* A laqayo va dorn en he hini,
* Hac a yêl ganti da zemezi ;
* A ray outi peb contrat mad
* Evel a eure e mam d’e zad :
* A brometto dêi fidelite ha fe,
* En qeit ha ma vìn en bue ;
* A zalc’ho mad dêi bete mervel :
* Ne ouffen qet lavarat güell.
* Arça eta, ma mignon qèz,
* Cedi a ràn ganêc’h ar plac’h nevez ;
* Mont a ràn d’e digass dêc’h d’an nôr :
* Me ho ped d’he receo gant enor.
* Didostait eta, den nevez,
* Da guemer en dorn ho mestrez ;
* Evit rêi dêrc’h an arvoenti,
* Laqit ho torn en e hini,
* Ha sònjit penos e pado
* Ho commanant betec ar maro.
* Na deut qet d’e goaldrêti, d’e chasseal eus an ty,
* Evel pa no anevefac’h qet anezi ;
* Pe m’er grit, va mignon, selaouit mad eur guer :
* Laqit ervat eves demeus ar goalinier,
* Ar goalinier a zorn Doue oll-buissant
* A bunisso ar re vechant ;
* Da lavaret eo, ar goalinier
* Demeus e fulor hac o goler,
* Pere a ellomp da evita,
* O veva en graç Doue er bed-mâ.
* Pedit Doue, Roue an Tron,
* Da rêy dêc’h oll e venediction,
* Ha da asista en hoc’h eured hirie,
* Evel ma reas güechal en eured Cana en Galilee.
* Tachit eta da gundui eur vuez vad,
* Hervez Doue hac hervez ho stad,
* Evit ma c’hefot gantàn da repos
* En fin deus ho puez en gloar Doue d’ar Barados.
* Me a ya da laqat va zoq var va fenn,
* Evel a dle ober peb christen,
* Compagnunez, gant ho permission,
* Pa meus grêt va dever ha va c’hommission.
* Salud, tud a enor, gant peb soumission ;
* Tud eus a bep qalite hac a bep condition ;
* Ho ty, ho madou hac o tomestiqet,
* Hac ho polonte vad o deveus va charmet.
* Lavaret a ellàn hardi ne voa qet bet biscoas
* Gant qement a blijadur oc’h antren en eur plaç.
* Ho ty so situet, qen tòen, qen muraill,
* Eur plaç a blijadur, n’en dêo qet hep marvaill.
* An nep en deus composet ar portret eus ho ty,
* A zo eun den a speret, na fell qet dìn doueti.
* Ne allet qet, va mignon, dont da baea ervat
* Eun architect habil, ma na labour qet mat.
* Me a zo bet o vale en calz eus a vroyou,
* hac e meus goneet nombr bras a victoriou :
* Mes hor Zalver beniguet a zo mervet er groas,
* Qercoulz evit ar pinvidic evel evit ar paour, sivoas !
* Eun amitie sincer o zeo va c’hevridi.
* Eur femelen yaouanq zo maguet en ho ty.
* Caret gant eun den yaouanq zo demeus ar c’hanton,
* Hac a zo deut hirio an de d’e assignation.
* E hano êo ………… brêmàn n’el lavarìn ;
* Mes me en lavaro qentoc’h ma finissìn.
* Prest òn da finissa hac ive da gommanç :
* Mar parlantàn davantach, me am bezo setanç.
* N’estimàn eur procuror o tifen e gojou,
* Ma na c’hone e broces ha diounte ar gaou ;
* ha mar cavàn-me c’hoas teir güech en odianç,
* En durant m’ez selaouìn me am bezo setanç,
* Rac roue absolu òn, mar qirit va chredìn ;
* Pa choulàn va c’hevridi, o râànqit o rêi dìn.
* Me êo ar Roue Arthur, puissanç souveren,
* Breiz-Izel en antier zo dindan va c’hourc’hemen ;
* Ia, en assuranç, güir Roue ar Vretonet,
* Hac Autrou en Breiz-Izel d’an Noblanç, ha Princet.
* Da guenta, evit commanç, breiz zo dìn en antier,
* Montroulez ha Lanneur, Lannion, Landreguer,
* Pontivi, Qemperle, bete güele Leon,
* Castel-Lin, Porz-Louis, ar C’hroazic ha Crozon,
* Ar Faouet ha Sant Nic, Cast, Moelan, Poullaouen,
* Ha Qemper-Caourantin, castel-pol, Lesneven,
* Plestin, Garlan, Plouyan, Langonaval, Güimec,
* Lomiqel, Plouezoc’h, plougasnou, Sant-Briec,
* Guerlesqin ha Benac’h, Callac ha Qèr-Ahes,
* Plourin, Sant-Yan, Rosco ha Plouneour-Menez,
* Hac ar guêr a Roazon, elec’h ma chom bepret
* Parlamant Breiz-Izel hac e brezidantet ;
* Ha Taule, ha Callot, Perros ha Lanvêlec,
* Lambal ha Sant-Malo, Lampaul, Sant-Thegonnec,
* Plêiber-Christ, Comanna, Plougonven, Locqirec,
* Conqerne, ponabat, Lohuec, Carantec,
* Pontrêo, Plufur, Sant-Sêo, Guiclan ha Pontmenou,
* Plouaret, Enez-Vaz, Pont-Aven, ar Ponthou,
* Plouescat, Plouizi, ha Castel-an-Taro,
* Hac ar môr burzudus a ra dezo an dro ;
* Coatreven, Pedernec, Pempoul, Plegat-Güerand,
* Hac anfin qement zo dindan ar firmamant.
* Arça-ta, plac’h yaouanq, va güir bried fidel,
* Cetu c’houi Rouanez ebars en Breiz-lzel ;
* Cetu c’houi Rouanez var ar c’heriou hanvet :
* Bezit eta contant eus ar fortun a ret.
* Oh ! saperlot, terrupla den oc’h, c’houi,
* Studiet mad oc’h eus sur ho filosofi,
* Hac e zeo certen impossubl dêc’h manqout ;
* Mes me zo ignorant, n’ouzòn netra en tout,
* Nemet dêbri va yôd ha lipouzat va lèz,
* Dêbri patatez, stripou ha souben ar c’hrampoez,
* Mes en eur gonta dêc’h va nebout talantchou,
* Ne ouzòn qet penos ec’h ancounac’hàn va rimou
* Deboujour dêc’h-hu oll, tud a enor, pini
* Zo deut a galon vad da guichennic ho ty,
* Gant eur joa ar vrassa d’ho saludi brêmàn ;
* Eus a greiz hor c’halon ni a zo deut amàn.
* Saludi a reomp ractal ho personach,
* Gant an oll respet a gommand ho pizach ;
* Hac er memes amzer hoc’h oll gompagnunez
* Rac assur tud vrao oc’h aman assambles.
* Me a fell dìn bremàn sur, va mignon,
* Gouzout eus a betra e zèo qestion
* Rac ma velàn eur seurt banden
* Eru da doul va dòr d’am zurpren.
* N’en deo qet evit ho surpren,
* Nac evit ober poan da zen
* E zomp amàn en em assemblet
* Ével ma ve eur vanden denved :
* Ni a zo o clasq da eureuji,
* Ha na ellet qei da ziferi,
* Dindan boan da bêa an amand,
* Hac ar mizou antieramant.
* Eun ouades am boa tennet,
* Hervez ma zeo demp rapportet,
* Disqennet e zeo en ho ty,
* Rac-se rentit-y deomp-ni :
* C’houi a renq renta deomp rêzon
* Demeus anezi, va mignon.
* Ni zo e clasq eur plac’h yaouanq,
* Mar qirit ni e hanvo dêc’h franchamant :
* He hano eo Guillemet ar Maout,
* Nac evit beza pried da Charles ar Zaout,
* Da zont d’an ilis da eureuji
* Evit êchui an demezi,
* Guillemet ne vouie qet
* E voa hiryo deiz he eured,
* Hac a zo êt d’ar vêlin da oza qerc’h :
* Rac-se redit, mar qerit, var he lerc’h,
* Hac ar meliner a voar parlant
* Hac a ambus ar merc’het yaouanq.
* Aon a meus na rancac’h reir e gortoz,
* Abars mac’h êruo e vo noz.
* M’am bo ar bermission
* Da antren en ho ty, va mignon,
* Me lavarfe pront, hep diferi,
* E penn ho tol va c’hevredi.
* Pa voan êru e penn ar c’harz,
* Me he c’hanaveas eus he c’hoarz ;
* Hac he c’hlêvis o lavaret :
* Eru ê davidòn va muia caret.
* P’on eus ho qüelet o tont da dal an ty,
* E sònje dìn e voac’h eur vanden merdeadi
* O vont da Vrest evit eun ambarqamant ;
* Pe zoudardet o clasq o lojamant ;
* Pe otramant eur vanden stoupêrien
* Eus a Scrignac, Locqueffret pe Berrien.
* Sic clamabor et meditabor ut columba.
* Evelse e comzàn, pa ven o latina.
* En han’ Doue, n’hon daleit qet,
* Rac ar sacrist a zo goel bresset ;
* Me sònch dìn eo eus a urz Sant Cripin,
* Hac e car dijuni mintin.
* Qer brao, qer coant oc’h eus comzet,
* Va mignon qer, ho refusi nallàn qet :
* Me a ya da ober eun dro dre va zy,
* Da c’hout a me gavo dêc’h ho qevridi ;
* Ha pa rìn-me eun dro var va zeul,
* E teuy eun dra benac d’am heul.
* Cetu amàn eur vaouez coant,
* Ha ne deo na cos na youanq,
* A dle ravissa ho speret
* Gant he fresanç hac e guenet.
* Ar vaouez-ze zo perc’hennet,
* Emedi al liou var he beg :
* Hac e deus bet choazet he far,
* Ha ne ra fors piou zo var vâr.
* Me a gred e deuz dija poazet
* Eus an darbot he biziet :
* Cassit-hy ganêc’h var he c’his,
* Rac aon ne defo droug-aviz.
* Terrubl meurbet oc’h dificil ;
* Va mignon, ho complimant zo civil.
* Cetu amàn eur plac’h yaouanq,
* Hac e deus eur galon ardant,
* Hac a dle plijout d’ho fantazi,
* Pe oc’h dies da gontanti.
* Ni hon eus-y diguemeret,
* Ha ne qet da veza refuset ;
* Pa vo êru an heur, mar car,
* Ni zo prest da choas dêi he far.
* Mes eun all a c’houlennomp c’hoas,
* Hac a zo blesset en ho scoaz,
* He zervicher qercoulz hac hi ;
* Eru eo ar poent da zepari.
* O presanti dêc’h an objet
* Pini oc’h eus dija goulennet,
* Ouspen, ni o choulen pardon,
* Mar hon eus bet divizion.
* Didostait ta, den a zevez,
* Pa ziguemeret ho mestrez ;
* Ni he ro dêc’h a galon vad,
* Gant cònje he mam hac he zad ;
* Cònje he c’herent hac he lignez,
* Da antren ganêc’h en priedelez.
* Pedit Jesus, roue an Tron,
* Da rêi dêc’h e venediction,
* Ha d’hoc’h asista evel a eure
* En eured Cana en Galilee.
* Cunduit eur vuez vat,
* En doujanç Doue, hervez ho stat,
* Ha goude monet da repos
* Gant an Ælez er Barados.
* Parlant a rit qen delicat
* Evel pa vec’h eun avocat ;
* Ma vec’h pignet en eur gador,
* E sònchfet vec’h eur predicator.
* Manific ec’h ouzoch cozeal
* En hoc’h avantach ordinal.
* Ganêc’h m’en em gav estonet,
* E qever an nôr êruet ;
* Rac me a gavje dêc’h-hu güell
* Chom en tu all d’ar porastel,
* Bete gouzout ha ni hor bije
* C’hoant d’ho receo amâ hirie.
* Evel ma zoc’h tud a enor,
* Deut demeus a zirac va dôr ;
* Ne fell qet dìn ho rebuti,
* Na qen nebeut dont d’ho choqi ;
* Clêvet a garfen libramant
* Petra eo sur ho santimant.
* Evit ne ellot qet ignori,
* Clêvit bremàn va c’hevredi :
* Me gonto dêc’h a boent a boent
* Evit petra omp deut en hent
* Ha mar domp amàn arrêtet,
* Ec’h ouzoc’h erfat ar sujet.
* Achui ràn va c’homplimant,
* Respontit dìn presantamant :
* Troit ho qein hac hit d’oc’h hent,
* M’ho cav qer sot bremàn ha qent ;
* Reir e chommit d’ober demp brut :
* Torchit ho peg hac hit d’ho clud.
* Hervez m’ho clêvàn o parlant,
* Oc’h eus dresset ho complimant :
* Me gred oc’h bet er c’hademi,
* P’otramant er philosophi.
* M’am be c’hoant doc’h antreteni,
* Me ho pedfe da antren en ty.
* Clêvet a garfen ar rêson
* Deus a betra eo qestion,
* Pa ho qüelàn deut en eur vanden
* Da guichen hon ty d’hor surpren.
* Eur joa vras a meus-me meurbet,
* Compagnunez, ouz ho qüelet,
* Ha mui a meus certenamant
* P’o clêvàn qer caer o parlant,
* Rac ne deu demeus ho qinou
* Netra en oll nemet rimou ;
* C’houi c’heus grêt ho tiscoursiou tout,
* Birviqen ne elfec’h manqout ;
* C’houi c’heus eun ton qen eloqant,
* Qen delicat ouzoc’h parlant,
* Na oufen qet o pez fêçon
* Dont da gonta dêc’h va rêson.
* Abars qement-mà, va mignon,
* E carfemp gout ho commission,
* Hac e contfêc’h demp ho toare,
* Vit petra oc’h deut da vale.
* Mar deo qementse d’ho souhet,
* Ne vezot pell refuzet ;
* Oblijet omp vel ma zeo güir
* Da zisclêria dêc’h hon dezir.
* C’hoant bras a meus en assuranç
* da gaout an enor eus ho presanç.
* Grit buan dezàn azea,
* Aoun a meus ne deu da sempla.
* Roit eun taç hac eur voutaill
* Da zigrassi mad e gorsaill.
* COMPLIMANT TOL.
* M’ho suppli, compagnunez, da bresta ho silanç
* Evit ma parlantìn bremàn en ho presanç.
* Gant enor, d’ho yec’het me a deu da eva,
* Hac abeurs ar Vreg-Yaouanq en ho trugarecàn,
* Po c’heus bet ar vadelez d’he beza asistet
* En devez a hirie ebars en he euret.
* Hac evit oc’h oblija ec’h evìn davantach.
* Da yec’het nep zo roet gant Doue dêi evit partach.
* D’ho yec’het, Greg-Yaouanq, eus a beurs ho pried ;
* Doue da rêi dêc’h ar c’hraç d’en em garout parfet,
* ha da rêi dêc’h er bed-mâ qement a souhetet :
* Me a reqet dêc’h c’hoas asistanç un Doue,
* Evel güeachal en eured Cana en Galilee.
* Me a ev d’ho yec’het oll eus a greiz va c’halon,
* Doue da rêi demp oll e venediction.
* Ne ancounac’haomp qet ive an anaon decedet,
* Tad, mam, ha breur, ha c’hoar, eontr, moerebezet,
* P’o deveus bet ar soign, pa voant en o bue,
* Da zovetât da bepini ac’hanomp e zanve.
* Chommit, compagnunez, pepini en e blaç,
* Evit caout ar vadelez d’asista oll er graç.
* P’on eus dêbret hac evet, trugarecaomp Doue
* Da veza roet deomp-ni diouz hon necessite.
* Excus-ta, compagnunez, a c’houlennàn bremàn,
* hac aon n’am be qet plijet da speret peb unan ;
* Gouscoude e cred dìn ne meus lavaret netra
* Hac a choqfe nicun eus ar re zo amâ.
* Me a ev d’ho yec’het oll eus a greiz va c’halon,
* Ouz ho pedi da zêbri ha da eva en ho tiscretion.
* Chommit eta pepini qeit ma vo e volonte ;
* Me n’òn qet deut amâ da rêi da zen e gònje.
* Graç demp oll da vea bepret en joaüstet :
* Doue da gonservo qement zo eus va c’hlêvet ;
* Doue d’hor c’honservo amàn var an douar :
* Graç demp d’en em velet eun deiz ebars er gloar.
* Discours evit eun Eured.
* Salud dêc’h, compagnunez, gant güir humilite,
* Pa meus bet an hardisson da zont en ho pete.
* Perac na meus-me qet eloqanç Ciceron,
* P’otromant ar furnez en devoa Salomon !
* Perac na meus-me qet guinou ha têod alaouret
* Da barlant en ho presanç evel ma veritet !
* Me zo deut amàn hirio gant va c’hompagnunez,
* Evit goulen ouzoc’h, mar be ho madelez,
* Eur recit mad benac eus an deiz a hirie :
* C’houi oc’h-unan a ell accordi dìn qememse.
* Tennet hor boamp d’ar sord da glasq ar savanta,
* Allas ! hac e zeo digüezet gant an ignoranta :
* Mes dre ho madelez, ho sqient, ho prudanç,
* M’ho ped d’am excusi demeus va ignoranç.
* Me a c’hoarve ganén-me evel ar stereden,
* Pa deu an eol da bara a goll e sclêrijen ;
* Me zo n’em gavet amàn evel en eur jardin
* Güernisset eus a lore, a roz, a durcantin,
* Hac en e greiz e zeus bet maguet eur femelen
* Brillantoc’h e-unan eguet ar gaëra fleuren.
* Me garfe dont a benn da ellout he zurpren ;
* Va speret zo troublet, n’òn qet evit compren.
* Gant enor e saludàn an oll gompagnunez ;
* Peoc’h Doue d’ar re veo, d’an anaon silvidiguez.
* Brêmàn ec’h antre da vit ar Plac’h.
* Salud dêc’h, Plac’h-Yaouanq, demeus a bers Doue,
* Me a zo deut d’ho cavet en devez a hirie,
* Evit gouzout diganêc’h ha c’houi zo preparet
* Da zont da effectui ar pez a zo promettet.
* Deut da c’houlen bennos eus ho tad hac ho mam,
* Evit dre guementse beza dirac Doue divlam ;
* Rac dre e c’hourc’hemen en deveus ordrenet
* Respeti dreist peb-unan nep ho deus hor maguet.
* Sellet e meus en ty-mâ ha nep tra ne meus cavet
* A guement am oblichfe da fournissa dêc’h merc’het.
* Disqeuzit demp eta brêmâ ho contrajou
* Hac er memes amzer ive hoc’h oll titrou
* Rac me anzav òn eun nebeudic incredul,
* Rac va rêson a meus evit bea dissimul,
* Nêo qet brao güelet Yan ar Maout
* Gant eur bezel en craou ar zaout,
* Eur pez corn butun en e c’hinou,
* Ha goall gaillaret oll e vragou.
* Ni ne glascomp nemet eur vaouez,
* Hac hor bezo ni assur abars paouez ;
* Rac goall difêçon eo güelet eur goas
* O vont d’an ty forn gant e doas ;
* Ha dreist-oll, pa ya da oza e guerc’h,
* E veler ar merc’het o redet var e lerc’h.
* Eleal, emàn a zo eur potr lippet mad,
* Coulz evel ma voa e vam hac e dad ;
* Rac e vam gôs coulz hac e vam iou
* O devoa, a gredàn, peder vorzed o diou.
* Me ho suppli, en graç, compagnunez,
* Hac o ped a galon da gaout ar vadelez,
* Mar teufe dìn-me dont da vancout,
* Deut d’am sicour dre oc’h oll gallout.
* Pa êruer ouz an Daul.
* Arça, Compagnunez, mar teuàn d’oc’h arrêti,
* Bezit ar vadelez da zont d’am excuzi.
* Stoùomp eta d’an daoulin da c’houlen ouz Doue
* Ma teuyo d’hon asista en devez a hirie.
* bréman e taouliner.
* Doue oll buissant en ên evel en douar,
* Ma meus hoc’h offancet, e meus eur güir glac’har :
* Cetu me d’an douar dirazoc’h prosternet,
* Ma vo ho madelez accordi dìn eur reqet.
* Ho pennos, va Doue, eus ar pez a c’houlennàn,
* Evel ho servicher a zo daoulinet amàn,
* Evel goechall Sant Yan, pa vadeas hon Zalver,
* A glêvas en êr eur voez abeurs an Tad Eternel :
* « Ennes e zêo va Mab, an hini muia caret ;
* » Va c’hraç ha va bennos a vo gantàn bepret. »
* Brêmàn e sao hac e tistro eus ar guerent.
* Goude beza goulennet benediction doue,
* E felfe dêi caout brêmàn hini e zud ive :
* Cetu ho merc’h d’an douar dirazoc’h prosternet,
* O renta dêc’h-hu hommach, evel ma zêo dleet :
* Goude bennos ar Verc’hez, aroc mont eus an ty,
* E c’houlen a vouir galon diganêc’h hoc’h hini :
* Or ta …………… deut eta a vouir galon
* Da rêy gant ho puguel ho penediction.
* Evit ar Vam.
* Ha c’houi, mam garantezus, pini deus he maguet,
* Eur mennat a c’houlennàn, ha n’am refuset qet :
* Ho pennos a c’houlennàn ganêc’h evit ho puguel,
* Evel a eure gueachal ar Patriarch santel.
* Bennos breudeur ha c’hoarezet ive pareillamant,
* Hini paeron, maeronez, mar maint amàn presant,
* Hini ar Zent, an Æles, hac hini ar compagnunez
* O deus grêt dêi an enor d’e asista en e devez.
* Ha brêmàn demp, en hano santel a Zoue ;
* Goude renta hon hommach, oblijet omp da ze.
* Brêmàn e ve lavaret eur Bater, eun Ave hac eun De Profundis, hac e saver er za.
* Savit ta, Merc’h Yaouanq, da zont da dy Doue,
* Evit effectui en antier ho promesse,
* Da virat fidelite bete fin ho pue,
* Ha goude d’en em velet en barados Doue.
* DISCOURS
* Pa roer eur Plac’h, hac evit êchui tout.
* Qemerit, va mignon, eun nebeudic courach,
* Rac êru oc’h souden er fin eus ho peach ;
* Ha ne c’houlennàn qet mui nemeur a dermen,
* Rac me vel eo êchu brêmàn va zrajadien.
* Me a garfe certen demeus a greiz va c’halon
* Caout assur eun nebeut a gonsolation.
* Didostait amàn en qichen d’an treujou,
* Ha me a royo dêc’h gant joa vras eur c’hêlou
* Pehini a ellàn credi certenamant
* A rejouisso meurbet ho santimant ;
* N’en dêo qet eur c’hêlou hep netra qen,
* Rac cetu amàn dirazoc’h suramant eur femelen
* Pini a lavarac’h, va mignon,
* A blije meurbet bras d’ho calon.
* Cetu amân, me gréd, eur femelen
* A zo caeroc’h eguet eur chinofen,
* Roz, na fourdilis, na levant :
* Speret an oll a rent contant.
* El lec’h ma ve tevalijen e laqa pep seurt sclêrijen :
* Caer eo evel eur stereden, qer caer hac ar verelaouen.
* Roit an dorn deo dezi brêmàn,
* D’e c’hass ganêc’h demeus an ty-màn :
* Ha mar er grit, clêvit eur guer :
* Diouallit eus ar goalinier
* Eus a zorn Doue oll-buissant,
* Da bunissa an dud mechant.
* Me a lavar ar goalinier
* Eus e furor hac e goler.
* Da lavaret eo, ar c’hollou,
* Ha calz demeus a valeuriou
* Pere a eller da evita
* O veva gant graç Doue er bed-mâ.
* Bevit bepret ho taou en doujanç Doue,
* Hac ho pezo certen peb seurt prosperite.
* Peguement benac hep nep douetanç,
* Ec’h ouzoc’h mad qement-se en avanç.
* Gant ho permission e lavarìn brêmàn
* Ebars eur guer pe zaou, va zelaouit amàn :
* Qemesqet eo, allas ! atao buez an den,
* Bepret demeus a joa hac a anqen ;
* An tieguez zo eul lest,
* Exposet da veur a dempest :
* Ret eo dêch beva en güir union,
* Ha Doue a roy dêc’h e venediction.
* Peb den zo gant Doue choazet
* Evit beza eürus ha salvet.
* Hoguen ret eo goude goulen
* Beva just en güir Gristenien.
* Contemplit ar societe
* A zo entre an douar hac en êe ;
* Goulennit bepret digant Doue
* Courach ha nerz d’ho liberte
* Evit ober peb tra parfet,
* Evit se e zoc’h digasset.
* Retorn a ranqit adare
* Da renta cont da eun Doue.
* Gout a rit, ne zouetàn qet
* N’oc’h eus eun adversour er bed.
* An adversour-ze eo Satan,
* Siouas deomp oll guittibunan !
* Pa falvezo d’an drouc-speret
* Dont da debochi ho speret,
* Respontit : Abrenuntio,
* Ha lavarit : sinet eo.
* An Autrou-Doue eo ar brassa ;
* Enor ha gloar rentomp dezà,
* Evit goude beza labouret,
* Hervez hon nerz hac hor yec’het,
* Pa c’hefet divar an douar,
* E recevet eur gurunen er Gloar.
* Ouspen, er goalen a eured
* E zeo ar garante comprenet ;
* Dre ma zêo rond ar voalen,
* Ne all finissa birviqen.
* Ne zeus fors absolumant :
* Ret mad eo da eun den parlant ;
* Ma ne respontomp qet an dud,
* E teufent da lavarat e zomp mud.
* Sònjet hon eus da ober voell,
* Sevel amàn eur zantinel,
* Hac a vo grêt en form eun ty,
* Evit respont d’an dremenedi.
* Ha c’houi ive, va mignon qèz,
* Mar oc’h eus marc’hadourez
* Pe da brena, pe da voerza,
* Partiit buan gante da guenta,
* Evit Montroulez pe Gastel,
* Hac e profitot ne vo qet pell ;
* Eno e cafot honestamant
* Peadra evit hoc’h arc’hant.
* Eur garante evel honnes
* Ne all qet finissa james.
* Credi a ràn hoc’h eus pedet
* Jesus hac e Vam beniguet
* Da asista en hoc’h eured.
* Demp-ni bremàn, compagnunez,
* Da offr hor peden assambles
* Er sacrifiç an oferen,
* Da c’houlen graçou souveren ;
* Hac evidomp hac evite,
* Goulennomp graçou ouz Doue.
* Er fin, o tont da finissa :
* Dalit he dorn, croguit ennâ ;
* Promettit dezi fidelite,
* Hac hi a brometto dêc’h ive.
* Cetu aze he dorn deo
* Doue dre e c’hraç d’ho cunduo.
An daou Bried a dle chom fidel an eil d’eguile, hac en em zicour an eil eguile.
An ozac’h a dle difen e vreg, hac ar vreg senti ouz he ozac’h.
Oblijet eo ar vreg da ober he demeuranç gant he ozac’h ha d’e heulia en qement lec’h ma caro chom.
An ozac’h a zo oblijet d’he diguemeret en e dy ha da fournissa dezi qement tra a zo ret da gaout evit beva hac en em wisqa, hervez e c’halloud hac e stat.
* Cetu aze ho teveriou :
* Dalc’hit mad dê da bep heuriou.
* Mar bezit fidel entrezoc’h,
* Ar barados a c’honezoc’h.